 Gẹgẹ bí ohùn tí alága ẹgbẹ náà Kola Shittu sọ nínú atẹjade kàn, o ní ìgbésẹ yí lòdì sí òfin àti pé kò tọ kí ilé aṣòfin daba yíyọ àwọn alága náà lópin ìgbà tí wọn kò tí ṣé iwadi tó péye. Kola Shittu ní ìdájọ ilé ẹjọ kàn sí wà nilẹ eléyìí tó fòfin dè èyíkéyìí Gómìnà tó bá fẹ yọ àwọn alága ìjọba ìbílẹ tàbí jáwé lọ rọọkun nílé fún wọn. Ẹgbẹ náà wà rọ gbogbo àwọn èèyàn Kwara láti má ṣé kọbi ará sí ìgbésẹ yìí nítorí pé àwọn alága náà ṣì ní aṣojú ará ìlú tí wọn dibo yan. Kí ló mú Gómìnà lè àwọn alága lọ sílé Lọjọ ìṣẹgun ní Gómìnà ìpínlẹ Kwara,Abdulrahman Abdulrazaq fún gbogbo àwọn alága ijọba ìbílẹ Mẹrẹrìndínlógun àti àwọn ìgbimọ míràn, ni ìwé lọ gbé ile rẹ gẹgẹ bi abá ti àwọn ọmọ ile ìgbìmọ aṣofin dá. Ní ìlànà abá àwọn ọmọ ilé ìgbìmọ aṣòfin ní ọjọ kejidinlogun oṣu kẹfa, emi Abdurahaman Abdulrazaq to jẹ gomina ipinlẹ Kwara ti dá gbogbo awọn alaga ijọba ibilẹ mẹrẹrindinlogun duro lẹnu iṣẹ wọn fún oṣù mẹfà tabi titi èyìn àbájade ìwádìí ìwà jẹgudujẹra ti awọn ọmọ ilé ìgbìmọ ìpínlẹ Kawara fi kan wọn. Iná Ibadan: Gbogbo dúkìá tó wà lókè ilé alájà kan náà ló jóná tán Idáduro awọn alága ìjọba ìbílẹ yìí wáye lẹyin wákati díẹ ti àwọn ọmọ ilé ìgbìmọ aṣòfin dábàá pe ki wọn da wọn duro. Ní ìlànà ìwé ofin olrilẹ-èdè Nàìjíríà tọdun 2006, o fún gómìnà ni agbára áti dá àwọn alaga ìjọba ìbilẹ dúró fún oṣù mẹfà. Bákan náa ní òfin gbá ilé ìgbìmọ asofin láàye láti wádìí àwọn alaga ijoba ibilé tí ìwà jégujdujẹra ba wáye láàrin wọn. Ẹgbẹ òṣèlú PDP tí tápà sí ìgbésẹ Gómìnà ìpínlẹ Kwara nípa jíjà ìwé lọ gbélé rẹ fawọn alága ìjọba ìbílẹ ní ìpínlẹ náà. : PDP: Ilé aṣòfin àti Gómìnà Kwara kùnà pẹlú yíyọ àwọn alága ìjọba ìbílẹ 